Stine Kufaas

Stine Kufaas (født 7. april 1986) er en norsk tidligere friidrettsutøver som spesialiserte seg på høydehopp.  

 Bakgrunn 
Kufaas er oppvokst Buvika i Skaun kommune i Trøndelag og har tidligere vært med i Trondheim Friidrett. Hun studerer på politihøgskolen i Oslo. 

 Karriere 
Hun representerte IL i BUL etter at hun flyttet til Oslo for å gå på politiskolen, og hun ble trent av tidligere verdensmester Hanne Haugland. I forbindelse med EM for landslag på Fana stadion i Bergen den 21. juni 2009 vant hun med 1,91 meter i høyde. Resultatet var ny personlig rekord med fire centimeter og over kvalifiseringskravet til VM i Berlin i august 2009.www.adressa.no: Trønderjente klar for VM  Publisert: 21. juni 2009 Kufaas var på dette tidspunkt den tredje beste høydehopperen i Norge gjennom tidene bak sin trener Hanne Haugland og Anne Gerd Eieland. Sesongen 2010 hoppet hun 1.93 under et stevne i Lillehammer (ny personlig rekord) og kvalifiserte seg til EM i Barcelona.

Kufaas satte i 2009 norsk rekord for høyde uten tilløp med 1,53 m. Hun la opp etter sesongen 2012.Kufaas legger opp. NRK. (5. desember 2012)

 Medaljer i norske mesterskap 
Plassering Øvelse ÅrGull  Høyde  2006, 2008, 2009, 2010Gull  Høyde uten tilløp  2002, 2005, 2006, 2007, 2008, 2009Gull  Lengde uten tilløp  2006, 2008, 2009Gull  Høyde innendørs  2008, 2009, 2010Gull  1000 meter stafett  2008Gull  4x200 meter stafett innendørs  2007, 2008Sølv  Høyde  2005, 2007, 2011Sølv  Høyde uten tilløp  2003Sølv  Lengde uten tilløp  2007Sølv  Høyde innendørs  2004, 2006, 2007, 2011Sølv  1000 meter stafett  2006Sølv  4x100 meter stafett  2005Sølv  4x200 meter stafett innendørs  2006Bronse  Høyde  2003Bronse  Lengde uten tilløp  2005Bronse  Høyde innendørs  2005Bronse  1000 meter stafett  2007

 Referanser 
friidrett.no: NM Høyde kvinner. 
friidrett.no: NM Høyde uten tilløp kvinner. 
friidrett.no: NM Lengde uten tilløp kvinner. 
friidrett.no: NM Høyde innendørs kvinner. 

 Eksterne lenker 


Kategori:Norske høydehoppere
Kategori:Norgesmestere i friidrett
Kategori:Personer fra Skaun kommune
Kategori:Deltakere for Norge under VM i friidrett 2009
Kategori:Friidrettsutøvere for IL i BUL